युवाओं ने समझाई डोनाल्ड की दुनिया
सिटी रिपोर्टर डोनाल्ड ट्रम्प के राष्ट्रपति बनने के बाद दुनिया में हो रहे बदलावों को समझने के लिए स्वामी विवेकानंद लाइब्रेरी में रविवार को ‘युवा चर्चा’ हुई। प्रज्ञा प्रवाह के सहयोग से आयोजित इस कार्यक्रम में इंटरनेशनल पॉलिटिक्स में रुचि रखने वाले भोपाल के पांच युवाओं ने अलग-अलग विषयों को विस्तार से समझाया। एमवीएम कॉलेज के योगेश अजमेरा ने कहा कि अमेरिका चीन संबंधों में तल्खी ट्रम्प के राष्ट्रपति बनते ही शुरू हो गई थी। जब चीन ने ट्रम्प के राष्ट्रपति बनने पर औपचारिक बधाई संदेश भी नहीं भेजा। बदले में ट्रम्प ने दो काम किए- पहला जापान को चीन के विरुद्ध किसी भी तरह की मदद का भरोसा दिलाया और दक्षिण चीन सागर के विवाद केवल अंतरराष्ट्रीय कानूनों से सुलझाने की बात की। एनएलआईयू के सावन श्रीवास्तव ने बताया कि ट्रम्प जिस तरह से अमेरिका को फिर से महान बनाने की बात कर रहे हैं, उससे तो यही लगता है कि अब कोई नई अमेरिकन ड्रीम की बात होने लगी है। एक्सीलेंस कॉलेज की चारवी गुप्ता ने कहा कि आज हम अपने आसपास जो विश्व व्यवस्था देख रहे हैं, वह अमेरिका द्वारा अपने स्वार्थ के लिए रची गई व्यवस्था थी। इसका एक ही मकसद था - बाय अमेरिका, वॉच अमेरिका, थिंक अमेरिका।
एसवीएल में \\\"युवा चर्चा\\\' में विभिन्न कॉलेज के स्टूडेंट्स ने रखी राय
event @ svl
hin_Deva hin_Deva hin_Deva lmo_Latn